OpenLLM-France/wikimedia huggingface dataset:
# Francisco Bauzá

Francisco Bauzá (7 d'octubre de 1849 - 4 de desembre de 1899) va ser un professor, polític i escriptor uruguaià. Entre els seus nombrosos estudis hi ha escrits de caràcter social, econòmic, literari, jurídic, pedagògic i històric.
És considerat un membre d'honor de l'Acadèmia Nacional de Lletres de l'Uruguai, tot i que aquesta va ser fundada 44 anys després de la seva mort.

## Biografia

Era fill del coronel independentista Rufino Bauzá. Inicià la seva carrera com a periodista quan era jove, en diversos diaris metropolitans en els quals arribà a ser col·laborador o redactor.

## Activitat com a historiador i periodista

Entre 1880 i 1882 es va editar la seva principal obra Historia de la dominación española en el Uruguay, considerada per molts historiadors com a la major obra sobre història uruguaiana. En ella investiga en la història colonial d'aquest país i el període de 80 anys previs a la Revolució de 1811, i fa una reivindicació de José Gervasio Artigas.
Va ser periodista del diari El Nacional. Entre els seus llibres es troben Estudios Literarios (1885) i Estudios Constitucionales (1887).
Es va oposar a la reforma escolar de José Pedro Varela, criticant els seus aspectes organitzatius, doctrinaris i programàtics. Així mateix, i des de la seva posició de catòlic, va atacar el laïcisme de la proposta. Va impulsar la Societat Catòlica d'Ensenyament Lliure; la mateixa es va fundar el 1882, i va ser presidida pel bisbe Inocencio Yéregui.
Va ser el primer president del Cercle Catòlic d'Obrers, fundat el 21 de juny de 1885.

## Vida política

Va militar al Partit Colorado en files conservadores i clericals. Va ser diputat i senador en diversos períodes, i es va fer cèlebre per la seva eloqüència. Va representar al seu país davant el Brasil com a ministre plenipotenciari. Li van assignar missions diplomàtiques a l'Argentina. Durant el govern de Julio Herrera y Obes va ser ministre de Govern.
El 1893 va ser candidat a la presidència de la República, en els comicis pels quals resultaria elegit Juan Idiarte Borda. És per aquest període de govern que és elegit senador de la República.
Una de les seves últimes activitats polítiques va ser integrar el Consell d'Estat l'any 1898 que havia estat creat per decret pel llavors president Juan Lindolfo Cuestas.

## Obra

* Estudios teórico-prácticos sobre la institución del Banco Nacional (1874)
* Ensayos sobre la formación d'una clase media (1876)
* Historia de la dominación española en el Uruguay (1880 – 1882)
* Estudios literarios (1885)
* Estudios constitucionales (1887)
* Los poetas de la revolución

## Referències

* ↑ La AUDEC en perspectiva histórica Arxivat 2012-02-07 a Wayback Machine. (castellà)
* 1 2 Ressenya de Francisco Bauzá del Ministeri d'Educació i Cultura de l'Uruguai (MEC) Arxivat 2007-10-11 a Wayback Machine. (castellà)

## Enllaços externs

* Nomenclatura de Montevideo Arxivat 2007-07-20 a Wayback Machine. (castellà)
# Punta de Barrina

La Punta de Barrina és una muntanya de 1.013 metres que es troba al municipi de Mont-ral, a la comarca de l'Alt Camp.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Toblach

Toblach (italià Dobbiaco) és un municipi italià, dins de la província autònoma de Tirol del Sud. És un dels municipis del vall de Pustertal. L'any 2007 tenia 3.263 habitants. Limita amb els municipis de Gsies, Innichen, Niederdorf, Prags, Auronzo di Cadore, Cortina d'Ampezzo i Innervillgraten (Àustria).

## Situació lingüística

| Pertinença lingüística (cens 2001) | 86,28% alemany |
| Pertinença lingüística (cens 2001) | 13,65% italià |
| Pertinença lingüística (cens 2001) | 0,07% ladí |

## Administració

Llista d'alcaldes :
| Període | Identitat | Partit |
| 2004- | Bernhard Mair | SVP |

## Galeria fotogràfica

* Castell dels Herbst
* Església parroquial.
* Cim Nou a Primavera
* Pistes d'Esquí
* La vella estació de Toblach
* Casetes al bosc
# Francesc de Bofarull

Francesc de Bofarull és el nom dels següents personatges:
* Francesc de Bofarull i Mascaró (Reus 1770 - 1826) Comerciant
* Francesc de Bofarull i Miquel (Reus 1737 - 1791) Comerciant
* Francesc Policarp de Bofarull i Morell (Reus 1771 - 1843) Militar i comerciant
* Francesc de Bofarull i Sans (Barcelona 1843 - 1938) Arxiver
# Milà becganxut

El milà becganxut (Chondrohierax uncinatus) és un ocell rapinyaire de la família dels accipítrids (Accipitridae). El seu estat de conservació es considera de risc mínim.

## Morfologia

* D'aspecte esvelt i mida mitjana, fa 38-51 cm de llargària amb un pes de 215-397 grams.
* Ventre ratllat i cua amb bandes, però amb una gran variabilitat individual en color i grandària. El color de l'ocell per sobre pot anar del negrós o gris (especialment els mascles) fins al marró o vermellós (les femelles). La gran variabilitat fa que de vegades sigui difícil d'identificar.
* Bec amb la punta notablement corbada cap a baix.

## Hàbitat i distribució

Habita aiguamolls i boscos, especialment en zones empantanegades, de les terres baixes de la zona neotropical, des de l'extrem sud dels Estats Units i Mèxic, a través d'Amèrica Central i Colòmbia, a Veneçuela, Trinitat, Grenada i Guaiana, est i oest del Perú, est dEquador, nord i est de Bolívia i Brasil fins al nord de l'Argentina.

## Sistemàtica

S'han descrit dos subespècies:
* Chondrohierax uncinatus mirus, Friedmann, 1934. A l'illa de Grenada, a les Antilles Menors.
* Chondrohierax uncinatus uncinatus (Temminck, 1822). A la major part de l'àrea de distribució.
Alguns autors consideren el milà de Cuba (Chondrohierax wilsonii) una subespècie del milà becganxut.

## Referències

* ↑ «Milà becganxut». Cercaterm. TERMCAT, Centre de Terminologia. Rev. 8 desembre 2022 (català)
* ↑ «Hoatzin, New World vultures, Secretarybird, raptors» (en anglès). IOC World Bird List Version 12.2. International Ornithologists' Union, 01-07-2022.
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 268. ISBN 978-84-16728-37-4.
* 1 2 BirdLife International. «Hook-billed Kite. Chondrohierax uncinatus» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2020. [Consulta: 7 novembre 2022].
* ↑ El milà becganxut a INFONATURA (anglès) Rev: 12/10/2011
# Oclusiva uvular sonora

La consonant oclusiva uvular sonora és un so de la parla que es transcriu [ɢ] en l'AFI (una lletra g versaleta). Cal no confondre-la amb l'oclusiva velar sonora, el símbol fonètic de la qual és [g], en minúscula. Apareix en alguns idiomes com el persa.

## Característiques

* És una oclusiva perquè es produeix una interrupció total del pas de l'aire.
* El punt d'articulació és l'úvula, el punt més posterior de la boca.
* És un so sonor, ja que hi ha vibració de les cordes vocals.
* És una consonant pulmonar egressiu.

## En català

El català no té aquest fonema ni cap so uvular, essent els velars els sons més posteriors.
Alfabet fonètic internacional :
Vocals :
Anterior
Quasi- anterior
Central
Quasi- posterior
Posterior
Tancada
•iy
•ɨʉ
•ɯu
•ɪʏ
•ɪ̈ʊ̈
ʊ
•eø
•ɘɵ
•ɤo
•e̞ø̞
•əɵ̞
•ɤ̞o̞
•ɛœ
•ɜɞ
•ʌɔ
•æ
ɐ
•aɶ
•äɒ̈
•ɑɒ
Quasitancada
Semitancada
Mitjana
Semioberta
Quasioberta
Oberta :
Consonants :
Les taules contenen símbols fonètics que potser no es mostrin correctament en alguns navegadors. :
# Nosarinas

Noserines (en francès Nouzerines) és una localitat i comuna de França, a la regió de la Nova Aquitània, departament de la Cruesa. La seva població al cens de 1999 era de 261 habitants. Està integrada a la Communauté de communes du Pays de Boussac.

## Demografia

Evolució demogràfica :
| 1968 | 1975 | 1982 | 1990 | 1999 |
| 529 | 437 | 340 | 277 | 261 |

## Administració

Llista d'alcaldes :
| Període | Identitat | Partit |
| 2001- | Pascal Gibard | |

## Referències

* ↑ Toponímia occitana Arxivat 2016-03-03 a Wayback Machine. a lemosin.net.
# Jo Lammers

Jo Lammers (24 de novembre de 1945 - 4 de novembre de 1992) fou un pilot de motocròs neerlandès de renom internacional durant les dècades del 1960 i 1970. Entre altres èxits, guanyà sis campionats dels Països Baixos de motocròs.
Al llarg de la seva carrera, Lammers va pilotar motocicletes de nombroses marques, quasi sempre en la cilindrada dels 250 cc: Greeves, Dot, ČZ, Husqvarna, Bultaco, Maico, Montesa, Honda i KTM entre elles. El 1971, guanyà el Campionat dels Països Baixos amb una Bultaco Pursang equipada amb motor Husqvarna. El 1973, competí com a pilot oficial de Montesa amb la Cappra 250cc, al costat de Kalevi Vehkonen, per tornar a Bultaco la temporada següent.
A més del motocròs, Lammers practicà també l'enduro. El 1967 obtingué la medalla d'or als Sis Dies Internacionals (anomenats a l'època International Six Days Trial, ISDT), celebrats a Zakopane (Polònia) i el 1973, participà amb una Puch de 175 cc als ISDT de Dalton (Massachusetts).

## Palmarès en motocròs

* Campionat dels Països Baixos de motocròs:
** Campió júnior de 175 i 250 cc (1961)
** Campió júnior de 250 cc (1962)
** Campió sènior de 250 cc (1964)
** Campió de 250 cc (1966 i 1971)
* 7 participacions al Trophée des Nations dins l'equip dels Països Baixos entre 1966 i 1975
* 3 participacions al Motocross des Nations dins l'equip dels Països Baixos entre 1969 i 1975

## Referències

* 1 2 3 «Jo Lammers 1945 - 1992 †» (en neerlandès). motocrossadvies.nl. [Consulta: 6 gener 2020].
* ↑ Pi, Pere. «Principals pilots oficials que Montesa va tenir». A: No tinc 200 anys. Les vivències de Pere Pi. Barcelona: Autoeditat (Service Point), juliol 2012, p. 172. ISBN 9788461590353.

## Enllaços externs

* Imatge de Jo Lammers saltant amb la Bultaco Pursang cap a 1974
# Raffaella di Girolamo

Raffaella Frigerio di Girolamo (Santiago de Xile, 18 de gener de 1978) és una psicòloga, sexòloga i escriptora xilena.

## Vida personal

És filla de la destacada actriu Claudia di Girolamo i de l'artista plàstic Ismael Frigerio. També és germana dels actors Antonio Campos di Girolamo i Pedro Campos di Girolamo, neta de Claudio di Girolamo Carlini i cosina de l'actriu Mariana di Girolamo.
Va ser la parella del cèlebre compositor i cantant Álvaro Henríquez, que li va dedicar el tema instrumental Raffaella.

## Formació i carrera

Di Girolamo va estudiar a la Saint George's College, la Universitat d'Arts, Ciències i Comunicació i la Universitat Adolfo Ibáñez.
El 2009, va debutar a la televisió com a panelista del programa Buenos días a todos de la Televisió Nacional de Xile. El 2013, va publicar el llibre Sexualidad diario íntimo, que va presentar a la Fira Internacional del Llibre de Santiago.

## Referències

* ↑ Tecno@sesoria. «Sin Tapujos» (en castellà). Tell Magazine. Arxivat de l'original el 2022-11-02. [Consulta: 19 abril 2022].
* ↑ S.A.P, El Mercurio. «Maternidad a 2 voces» (en castellà). diario.elmercurio.com. [Consulta: 19 abril 2022].
* ↑ Peña, Cristobal. «Alvaro Henríquez» (en castellà). La Nación, 01-02-2005. [Consulta: 6 juliol 2022].
* ↑ Gutiérrez, Cecilia. «Hija de Di Girólamo debuta como panelista en matinal». La Tercera, 13-03-2009. [Consulta: 19 abril 2022].
* ↑ ADN. «Raffaella di Girólamo comentó su libro “Sexualidad diario íntimo” que se presentará en la FILSA» (en castellà). [Consulta: 6 juliol 2022].
# Tobogan

«Tobogan» té aquests significats:
* Tobogan (joc), pla inclinat molt llis disposat per a deixar-s'hi anar lliscant. S'utilitza normalment com a joc infantil.
* Tobogan (esport), esport olímpic individual d'hivern.
* Pista per a salts d'esquí.
* Tipus de trineu dels amerindis algonquins que no coneixien la roda.
# Flags of the World

Flags of the World (Banderes del Món), en sigles FOTW, és una associació vexil·lològica basada en Internet. És membre de la Federació Internacional d'Associacions Vexil·lològiques des de 2001. Manté un portal dedicat a la vexil·lologia, el més extens d'aquesta temàtica a internet, i una llista de correu electrònic associada on els membres envien les seves col·laboracions.
FOTW va néixer el 1993 com un grup de discussió, a iniciativa de Giuseppe Bottasini, un enginyer italià afeccionat a les banderes. L'any següent, ell mateix va obrir la pàgina web. El 1998, Rob Raeside va agafar el relleu com a director. Més recentment, Edward Mooney, jr. va crear un grup de facebook associat, que el maig de 2016 compta més de 5.200 membres.
El portal és d'accés lliure. Recull banderes de països o altres territoris, ciutats i organitzacions, tant actuals com històriques i aplega informació sobre els seus orígens, usos, versions, simbolisme, etc. A més inclou un diccionari de vexil·lologia. El maig de 2016, el portal conté més de 61.000 pàgines i més de 120.000 imatges de banderes. Les representacions gràfiques estan en format GIF, amb una paleta restringida a 32 colors.
La llengua utilitzada és l'anglès; els materials aportats pels membres en altres llengües són traduïts pels editors. Hi ha una proporció destacada de col·laboradors en portuguès, francès, neerlandès i rus.
Flags of the World és una organització sense ànim de lucre. El portal i la llista de correu són gestionats per voluntaris, 21 editors per a la plana web i un Listmaster amb dos assistents per a la llista de correu.
La bandera de Flags of the World va ser dissenyada per Mark Sensen i va ser escollida per votació dels membres de la llista. Fou adoptada el 8 de març de 1996. El seu simbolisme, segons Sensen, és el següent: el blanc simbolitza la pau i el blau el progrés. Les sis estrelles tenen els colors més emprats a les banderes i la seva disposició relativa representa internet.

## Referències

* 1 2 3 4 5 «History of FOTW» (en anglès). Flags of the World. [Consulta: 24 maig 2016].
* ↑ «Llista de membres de la FIAV» (en anglès). [Consulta: 24 maig 2016].
* ↑ «Pàgina principal de FOTW» (en anglès). Flags of the World. [Consulta: 24 maig 2016].
* ↑ «Guia de colors de FOTW». Arxivat de l'original el 2013-06-14. [Consulta: 26 maig 2016].
* ↑ «Equip editorial de FOTW» (en anglès). Flags of the World. [Consulta: 25 maig 2016].
* ↑ «FOTW Official Flag». Flags of the World. [Consulta: 19 maig 2016].

## Enllaços externs

* Plana web de Flags of the World
# Doris Doscher

Doris Doscher Baum (24 de gener de 1882 – Farmington, Nova York, EUA, 9 de març de 1970) fou una actriu i model estatunidenca que va aparèixer en la pel·lícula The Birth of a Race (1918) de John W. Noble, interpretant el paper de "Eve". Va ser la model per a l'estàtua de la Llibertat de la moneda anomenada Standing Liberty Quarter (moneda d'un quart de dòlar amb la Llibertat dempeus, 1916–1930) de Hermon Atkins MacNeil. Va ser també la model de l'Abundància de la Fontana Pulitzer de Karl Bitter (completada per Isidore Konti i Karl Gruppe el 1915), situada davant el Plaza Hotel de la ciutat de Nova York.

## Carrera

Doscher fou una actriu de pel·lícules mudes. Es va casar amb el fisioterapeuta H. William Baum, qui tenia la seva oficina a Manhattan. Quan va ser escollida per MacNeil pel Standing Liberty Quarter, exemplificant el tipus més elevat de feminitat estatunidenca. Després de la seva carrera com a model professional va treballar com a columnista de diaris i comentarista radiofònic. Cap al final de la dècada del 1920 Doscher escrivia una columna diària sobre salut i bellesa pel New York World. Va donar conferències durant anys sobre temes similars.

## Darrers anys i mort

Docher va ser presidenta de les dones auxiliars de l'Associació Naturopàtica Americana .
Va morir el 1970 als 88 anys en una residència d'ancians de Farmington, Nova York. Va deixar marit, una filla i set nets.
En 1972, és a dir, dos anys després de la seva mort, els diaris van informar que la model real del Standing Liberty quarter va ser l'actriu de Broadway Irene MacDowell, llavors de 92 anys (va morir l'any següent). No s'havia fet públic el seu nom perquè el seu marit (un dels companys de MacNeil de partides de tennis) ho va desaprovar. En un article de l'edició de desembre de 2003 de la publicació The Numismatist, Timothy B. Benford Jr. va suggerir que el canvi podria haver estat intencional per a enganyar la dona de MacNeil, la qual veia MacDowell com una potencial rival amorosa. Tanmateix, el 1982 el vidu de Doscher va declarar que malgrat la reclamació de MacDowell, la seva dona hi havia estat la model.

## Referències

* ↑ «The Birth of a Race» (en anglès). Silent Era: Progressive Silent Film List. [Consulta: 6 desembre 2017].
* ↑ «Doris Doscher, obituari». The Blade: Toledo, Ohio, 14-03-1970.
* ↑ Kline, J.H. Standing Liberty Quarters. Zyrus Press, 2007. p. 76. ISBN 1933990007
* ↑ "Mrs. H. William Baum, Model For Liberty Quarter, Dies At 88", New York Times, 13 de març de 1970, p. 39.
* ↑ «MacNeils's Liberty: Art or Obscenity?». The Numismatist, 01-12-2003. [Consulta: 6 desembre 2017].
* ↑ Breen, Walter. Complete Encyclopedia of U.S. And Colonial Coins, 1988, p. 361. Al llibre s'indica el nom Dora Doscher en comptes de Doris Doscher.

## Enllaços externs

* Standing Liberty Quarter per anys. Arxivat 2008-03-15 a Wayback Machine. Histories, fotografies i més.
* Fotografies del Standing Liberty Quarter Arxivat 2020-10-31 a Wayback Machine.
* Enllaç a l'article de Coin World
* Una història de Doris Doscher com a model del Standing Liberty Quarter
# Milà bidentat pit-roig

El milà bidentat pit-roig (Harpagus bidentatus) és un petit ocell rapinyaire de la família dels accipítrids (Accipitridae). Habita la selva i els boscos de la zona neotropical, des del sud de Mèxic i Amèrica Central, a l'oest dels Andes fins a l'Equador i a l'est fins a l'Amazònia del Brasil i el nord de Bolívia; també a la Mata Atlàntica de Brasil. El seu estat de conservació es considera de risc mínim.

## Descripció

És una petita rapaç que es destaca per una doble protuberància a la vora de la mandíbula superior del bec. Fa uns 33 cm de llargària, amb un pes de 180 gr. Gris fosc per sobre i barrejat blanc i negre per sota, que esdevé als costats del pit blanc i rogenc barrejat en els mascles o completament rogenc en les femelles.

## Referències

* ↑ «Milà bidentat pit-roig». Cercaterm. TERMCAT, Centre de Terminologia. Rev. 11 desembre 2022 (català)
* ↑ «Hoatzin, New World vultures, Secretarybird, raptors» (en anglès). IOC World Bird List Version 12.2. International Ornithologists' Union, 01-07-2022.
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 275. ISBN 978-84-16728-37-4.
* ↑ Harpagus bidentatus a INFONATURA Rev. 21-05-2011
* ↑ BirdLife International. «Double-toothed Kite. Harpagus bidentatus» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2020. [Consulta: 7 novembre 2022].
* ↑ Especies de Costa Rica. Instituto Nacional de Biodiversidad Arxivat 2013-03-16 a Wayback Machine. Rev. 21-05-2011
# Orthologous MAtrix

OMA (Matrix orthologa) és una base de dades d'ortòlegs extreta de genomes complets disponibles]. Les prediccions ortològiques d'OMA estan disponibles en diverses formes:
* OMA Pairs: per a un gen donat, es proporciona una llista d'ortòlegs predits en altres espècies.
* OMA Groups: un conjunt de gens de diferents espècies que són tots ortòlegs.
* OMA Hierarchical Groups: el conjunt de tots els gens que han evolucionat a partir d'un sol gen ancestral en un rang determinat de taxonòmica.
* OMA Genome Pair view: la llista de tots els ortòlegs predits entre dues espècies.

## Referències

* ↑ Altenhoff, Adrian M «OMA 2011: orthology inference among 1000 complete genomes». Nucleic Acids Res. [England], vol. 39, Database issue, 01-01-2011, pàg. D289-94. DOI: 10.1093/nar/gkq1238. PMC: 3013747. PMID: 21113020.
* ↑ Altenhoff, Adrian M; Glover, Natasha M; Train, Clément-Marie; Kaleb, Klara; Warwick Vesztrocy, Alex; Dylus, David; de Farias, Tarcisio M; Zile, Karina; Stevenson, Charles «The OMA orthology database in 2018: retrieving evolutionary relationships among all domains of life through richer web and programmatic interfaces». Nucleic Acids Research, vol. 46, D1, 2018, pàg. D477–D485. DOI: 10.1093/nar/gkx1019. ISSN: 0305-1048. PMC: 5753216. PMID: 29106550.
# Neuchâtel-Urtière

Neuchâtel-Urtière és un municipi francès situat al departament del Doubs i a la regió de Borgonya - Franc Comtat. L'any 2007 tenia 151 habitants.

## Demografia
### Població

El 2007 la població de fet de Neuchâtel-Urtière era de 151 persones. Hi havia 56 famílies de les quals 12 eren unipersonals (8 homes vivint sols i 4 dones vivint soles), 16 parelles sense fills i 28 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 59 habitatges, 54 eren l'habitatge principal de la família, 4 eren segones residències i 1 estava desocupat. Tots els 59 habitatges eren cases. Dels 54 habitatges principals, 51 estaven ocupats pels seus propietaris, 1 estava llogat i ocupat pels llogaters i 2 estaven cedits a títol gratuït; 2 tenien dues cambres, 6 en tenien tres, 13 en tenien quatre i 33 en tenien cinc o més. 51 habitatges disposaven pel capbaix d'una plaça de pàrquing. A 20 habitatges hi havia un automòbil i a 31 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Neuchâtel-Urtière el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 4 | 70 a 74 | 4 |
| 4 | 65 a 69 | 8 |
| 0 | 60 a 64 | 0 |
| 4 | 55 a 59 | 0 |
| 4 | 50 a 54 | 4 |
| 4 | 45 a 49 | 4 |
| 8 | 40 a 44 | 4 |
| 16 | 35 a 39 | 8 |
| 4 | 30 a 34 | 4 |
| 0 | 25 a 29 | 12 |
| 8 | 20 a 24 | 0 |
| 0 | 15 a 19 | 12 |
| 8 | 10 a 14 | 4 |
| 12 | 5 a 9 | 8 |
| 4 | 0 a 4 | 0 |

## Economia

El 2007 la població en edat de treballar era de 109 persones, 84 eren actives i 25 eren inactives. De les 84 persones actives 79 estaven ocupades (46 homes i 33 dones) i 5 estaven aturades (3 homes i 2 dones). De les 25 persones inactives 7 estaven jubilades, 9 estaven estudiant i 9 estaven classificades com a «altres inactius».

### Ingressos

El 2009 a Neuchâtel-Urtière hi havia 57 unitats fiscals que integraven 160 persones, la mediana anual d'ingressos fiscals per persona era de 22.837 €.

### Activitats econòmiques

Dels 2 establiments que hi havia el 2007, 1 era d'una empresa extractiva i 1 d'una empresa de fabricació d'altres productes industrials.
L'any 2000 a Neuchâtel-Urtière hi havia 3 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ Population et logements par commune depuis le recensement de 1962 (1961 pour les Dom) à 1999 (francès)
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Revenus fiscaux des ménages en 2008
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Neuchâtel-Urtière a l'INSEE.
* Évolution et structure de la population Fitxa amb el detall de dades de Neuchâtel-Urtière a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Jo Jung-suk

    En aquest nom coreà, el cognom és Jo.
Jo Jung-suk —조정석 (coreà)— (Seül, 26 de desembre de 1980) és un reconegut actor de cinema sud-coreà.

## TV

| Any | Títol | Paper |
| 2011 | What's Up? | Kim Byung-gun |
| 2012 | The King 2 Hearts | Eun Shi-kyung |
| 2013 | You're the Best, Lee Soon-shin | Shin Joon-ho |
| 2015 | Oh My Ghostess | Kang Sun-woo |

## Cinema

| Any | Títol | Paper |
| 2012 | Architecture 101 | Nabddeuki |
| 2012 | Almost Che | Hwang Young-min / Kang Moon-mo |
| 2013 | The Face Reader | Paeng-heon |
| 2014 | The Fatal Encounter | Sal-soo |
| 2014 | My Love, My Bride | Young-min |
| 2015 | The Exclusive: Beat the Devil's Tattoo | Heo Moo-hyuk |
| 2015 | Time Renegade | Ji-hwan |
| 2016 | Older Brother | Du-sik |

## Referències

* ↑ IMDb. «Jung-Suk Jo».